**projektas**

**reg. Nr. T-85**

**2.13.darbotvarkės klausimas**

**Pasvalio rajono savivaldybės taryba**

# sprendimas

**Dėl viešosios įstaigos Pasvalio ligoninės vadovo mėnesinio darbo užmokesčio kintamosios dalies dydžio nustatymo**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 151 straipsnio 1 ir 10 dalimis, 152 straipsniu, Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“ (Lietuvos Respublikos sveikatos apsaugos ministro 2019 m. rugpjūčio 28 d. įsakymo Nr. V-1029 redakcija), atsižvelgdama į Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 metų siektinu reikšmių, patvirtintų Lietuvos Respublikos sveikatos apsaugos ministro 2019 m. birželio 20 d. įsakymu Nr. V-731 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 metų siektinų reikšmių patvirtinimo“ (su visais aktualiais pakeitimais), ir atsižvelgdama į viešosios įstaigos Pasvalio ligoninės 2019 metų veiklos ataskaitą, patvirtintą Pasvalio rajono savivaldybės tarybos 2020 m. balandžio d. sprendimu Nr. T1- „Dėl viešosios įstaigos Pasvalio ligoninės 2019 metų finansinių ataskaitų rinkinio patvirtinimo ir pritarimo įstaigos veiklos ataskaitai“, Pasvalio rajono savivaldybės taryba nusprendžia:

1. Nustatyti nuo 2020 m. gegužės 1 d. iki 2021 m. balandžio 30 d. viešosios įstaigos Pasvalio ligoninės vyriausiajam gydytojui Rolandui Rastauskui \_\_\_\_ procentų dydžio mėnesinio darbo užmokesčio kintamąją dalį.

2. Įgalioti Pasvalio rajono savivaldybės administracijos direktorių padaryti pakeitimus darbo sutartyje, vadovaujantis šio sprendimo 1 punktu ir ją pasirašyti.

3. Įpareigoti įstaigą taikyti šio sprendimo 1 punkte nurodytą kintamąją mėnesinio darbo užmokesčio dalį nuo 2020 m. gegužės 1 d. iki 2021 m. balandžio 30 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2020-04-14, tel. (8 451) 54 086

Suderinta DVS Nr. RTS-91

Pasvalio rajono savivaldybės tarybai

**AIŠKINAMASIS RAŠTAS**

 **DĖL viešosios įstaigos Pasvalio ligoninės vadovo mėnesinio darbo užmokesčio kintamosios dalies dydžio nustatymo**

**2020-04-14**

Pasvalys

1. **Problemos esmė**

Sprendimo projektu siūloma nustatyti VšĮ Pasvalio ligoninės vyr. gydytojui Rolandui Rastauskui mėnesinio darbo užmokesčio kintamosios dalies dydį.

Lietuvos Respublikos sveikatos priežiūros įstaigų įstatymo 151 straipsnio 1 punkte sakoma, kad sveikatos priežiūros viešųjų įstaigų vadovų mėnesinis darbo užmokestis susideda iš pastoviosios ir kintamosios darbo užmokesčio dalių. Pastovusis mėnesinio darbo užmokesčio dydis nustatomas Lietuvos Respublikos sveikatos priežiūros įstaigų įstatymo nustatyta tvarka. Šio įstatymo 151 straipsnio 10 punktas nurodo, kad mėnesinio darbo užmokesčio kintamosios dalies dydis priklauso nuo praėjusių kalendorinių metų įstaigos veiklos rezultatų ir nustatomas vieniems metams. Įstaigų veiklos rezultatų vertinimo kiekybinių ir kokybinių rodiklių ir vadovaujančių darbuotojų mėnesinio darbo užmokesčio kintamosios dalies nustatymo tvarkos aprašą tvirtina Sveikatos apsaugos ministras. Visais atvejais mėnesinio darbo užmokesčio kintamosios dalies dydis negali viršyti 20procentų vadovaujančiajam darbuotojui nustatyto mėnesinio darbo užmokesčio pastoviosios dalies dydžio.

Vadovaudamasi šio įstatymo 151 straipsniu, Savivaldybės taryba 2020 m. vasario 26 d. sprendimu Nr. T1-37 „Dėl Pasvalio rajono savivaldybės tarybos 2019 m. rugsėjo 25 d. sprendimo Nr. T1-189 „Dėl viešosios įstaigos Pasvalio ligoninės vadovo mėnesinio darbo užmokesčio nustatymo“ pakeitimo“, nustatė, kad VšĮ Pasvalio ligoninės vadovo pastovioji mėnesinio darbo užmokesčio dalis – 3 135 Eur.

Vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“ (toliau – Aprašas), sprendimas dėl VšĮ Pasvalio ligoninės vadovo mėnesinio darbo užmokesčio kintamosios dalies turi būti priimamas įvertinant įstaigos praėjusių metų veiklos rezultatų vertinimo rodiklių siektinų reikšmių įgyvendinimą, kurių įgyvendinimo rodikliai pateikti VšĮ Pasvalio ligoninės 2019 metų veiklos ataskaitoje.

Vadovaujantis anksčiau minėtu Aprašu, įvertinama, ar LNSS viešoji įstaiga praėjusiais metais pasiekė Lietuvos Respublikos sveikatos apsaugos ministro įstaigų grupei, kuriai priklauso LNSS viešoji įstaiga, patvirtintas LNSS viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių siektinas reikšmes (toliau – siektina reikšmė), ir nustatomas kiekvieno Lietuvos Respublikos sveikatos priežiūros įstaigų įstatymo (toliau – Įstatymas) 152 straipsnio 1 ir 2 dalyse nurodyto rodiklio (toliau – rodiklis) siektinos reikšmės įvykdymo vertinimo balas.

Balai sudedami ir nustatoma vadovaujančio darbuotojo mėnesinio darbo užmokesčio kintamoji dalis:

|  |  |
| --- | --- |
| Mėnesinio darbo užmokesčio kintamoji dalis, mėnesinio darbo užmokesčio pastoviosios dalies dydžio procentai  | Rajonų ir regionų lygmens Lietuvos nacionalinės sveikatos sistemos (toliau – LNSS) viešųjų įstaigų(turinčių kompiuterinės tomografijos aparatą) balai |
| 5 | Iki 29 |
| 10 | 30–59 |
| 15 | 60–89 |
| 20 | 90–120 |

Viešųjų įstaigų vadovams gali būti nustatyta ne didesnė nei **20 procentų** mėnesinio darbo užmokesčio kintamoji dalis, jei praėjusių metų įstaigos veiklos finansiniai rezultatai yra teigiami. VšĮ Pasvalio ligoninė 2019 metus baigė turėdama teigiamą finansinį rezultatą +4,7 tūkst. Eur.

Atlikus VšĮ Pasvalio ligoninės veiklos užduočių įgyvendinimo už 2019 m. vertinimą, pagal Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 metų siektinas reikšmes, patvirtintas Lietuvos Respublikos sveikatos apsaugos ministro 2019 m. birželio 20 d. įsakymu Nr. V-731 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 metų siektinų reikšmių patvirtinimo“ (su visais aktualiais pakeitimais), Įstaigos veiklos užduočių įgyvendinimo vertinimo rezultatas – 100 balų (vertinimo lentelė pridedama).

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo įgyvendinimui bus naudojamos Privalomojo sveikatos draudimo lėšos.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados**

Nėra.

PRIDEDAMA. VšĮ Pasvalio ligoninės rodiklių vertinimo lentelė, 4 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė

**VIEŠOSIOS ĮSTAIGOS Pasvalio ligoninės 2019 metų veiklos rezultatų vertinimas**

**\***Lietuvos Respublikos sveikatos apsaugos ministro 2019 m. birželio 20 d. įsakymas Nr. V-731 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 metų siektinų reikšmių patvirtinimo“ (su visais pakeitimais).

**LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, VEIKLOS REZULTATŲ VERTINIMO RODIKLIŲ 2019 METŲ SIEKTINOS REIKŠMĖS**

|  |  |  |  |  |
| --- | --- | --- | --- | --- |
| **Eil. Nr.** | **Veiklos rezultatų vertinimo rodikliai (toliau – rodiklis)** | **Rajonų ir regionų lygmens Lietuvos nacionalinės sveikatos sistemos (toliau – LNSS) viešosios įstaigos\*\** **(siektina reikšmė)** | **Pasiekti rezultatai 2019 m.****VšĮ Pasvalio ligoninė** | **Vertinimas balais** |
| **I Veiklos finansinių rezultatų vertinimo rodikliai:** |  |
| 1. | **Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)** | Būti nenuostolingai | Perviršis 4,7 tūkst. Eur | 10 |
| 2. | **Įstaigos sąnaudų darbo užmokesčiui dalis**  | Valstybės institucijoms skyrus papildomų Privalomojo sveikatos draudimo fondo (toliau – PSDF) biudžeto lėšų asmens sveikatos priežiūros paslaugoms apmokėti ir rekomendavus jas nukreipti sveikatos priežiūros specialistų darbo užmokesčiui didinti, ne mažiau kaip 85 proc. nurodytų lėšų panaudojamos darbo užmokesčiui didinti | 100  | 10 |
| 3. | **Įstaigos sąnaudų valdymo išlaidoms dalis**  | Įstaigos sąnaudų valdymo išlaidoms dalis ne daugiau kaip 2,0 proc. | 1,8 | 10 |
| 4. | **Įstaigos finansinių įsipareigojimų dalis nuo metinio įstaigos biudžeto** | Įsipareigojimų koeficientas ne didesnis kaip 0,10 | 0,10 | 10 |
| **II Veiklos rezultatų vertinimo rodikliai:** |  |
| 4. | **Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje** | Suteiktas Skaidrios asmens sveikatos priežiūros įstaigos vardas | Suteiktas Skaidrios asmens sveikatos priežiūros įstaigos vardas  | 10 |
| 5. | **Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas):**  | * 1. Ne mažiau kaip 90 proc. visų epikrizių išrašoma el. būdu (e. dokumentas Nr. E003 „Stacionaro epikrizė“, kurio duomenų sąrašas nustatytas Lietuvos Respublikos sveikatos apsaugos ministro 2010 m. gruodžio 17 d. įsakyme Nr. V-1079 „Dėl Sveikatos priežiūros įstaigų informacinių sistemų susiejimo su e. sveikatos paslaugų ir bendradarbiavimo infrastruktūra reikalavimų ir techninių sąlygų patvirtinimo“ (toliau įsakymas Nr. V-1079), (toliau – E003));
	2. ASPĮ informacinėje sistemoje (toliau – ASPĮ IS) įdiegtas vaistų suderinamumo tikrinimo funkcionalumas
 | 95100 | 10 |
| 9. | **Vidutinė hospitalizuotų pacientų gydymo trukmė įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)**  | Vidutinė chirurgijos paslaugų grupės gydymo trukmė – ne ilgiau kaip 6,8 dienos | 8,7 | 0 | 0 |
| Vidutinė terapijos paslaugų grupės gydymo trukmė – ne ilgiau kaip 6,4 dienos | 10,4 | 0 |
| Vidutinė psichiatrijos paslaugų grupės gydymo trukmė – ne ilgiau kaip 18,6 dienos | 23,8 | 0 |
| 10. | **Lovos užimtumo rodiklis įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | ASPĮ aktyvaus gydymo lovų užimtumas – ne mažiau kaip 300 d. / 82,2 % | 304 d. / 83,2 proc. | 10 |
| 11. | **Įstaigoje iš Privalomojo sveikatos draudimo fondo biudžeto lėšų apmokėtų brangiųjų tyrimų ir procedūrų, kurių stebėsena atliekama, skaičius, medicinos priemonių, kuriomis atlikti brangieji tyrimai ir procedūros, panaudojimo efektyvumas (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | Ne mažiau kaip 30 kompiuterinės tomografijos tyrimų per vieną darbo dieną vienu kompiuterinės tomografijos aparatu | 8 tyrimai per 1 darbo d. | 0 |
| **III Papildomi veiklos rezultatų vertinimo rodikliai:** |
| 1. | **Absoliutaus likvidumo rodiklis** | Nuo 0,5 iki 1 | 0,75 | 10 |
| 2. | **Konsoliduotų viešųjų pirkimų skaičius** | Ne mažiau kaip 2 | 2 | 10 |
| 3. | **Vaistų, kurie įsigyti per VšĮ Centrinės perkančiosios organizacijos (toliau – VšĮ CPO LT) elektroninį katalogą, vertės dalis nuo bendros vaistų, kuriuos galima įsigyti per VšĮ CPO LT elektroninį katalogą, vertės** | Ne mažiau kaip 80 proc. | 82 proc. | 10 |
| Iš viso balų | **100** |

Įvertinta vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“ (Lietuvos Respublikos sveikatos apsaugos ministro 2019 m. rugpjūčio 28 d. įsakymo Nr. V-1029 redakcija).